CELEX: 32005D0603
Language: ro
Date: 2005-08-04 00:00:00
Title: Decizia Comisiei din 4 august 2005 de modificare a Deciziei 2005/393/CE în ceea ce privește zonele de restricție privind febra catarală ovină în Italia [notificată cu numărul C(2005) 2929]Text cu relevanță pentru SEE.

Anunţ juridic important

|

32005D0603

Official Journal L 206 , 09/08/2005 P. 0011 - 0011 Official Journal L 349 , 12/12/2006 P. 0257 - 0257

		20050804Decizia Comisieidin 4 august 2005de modificare a Deciziei 2005/393/CE în ceea ce privește zonele de restricție privind febra catarală ovină în Italia[notificată cu numărul C(2005) 2929](Text cu relevanță pentru SEE)(2005/603/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine [1], în special articolul 8 alineatul (3) și articolul 19 alineatul (3),întrucât:(1) Directiva 2000/75/CE stabilește normele de control și măsurile de combatere a febrei catarale ovine în Comunitate și stabilește, în special, zonele de protecție și de supraveghere, precum și o interdicție de ieșire din zonele respective.(2) Decizia 2005/393/CE a Comisiei din 23 mai 2005 privind zonele de protecție și de supraveghere pentru febra catarală ovină și condițiile aplicabile circulației din sau prin aceste zone [2] prevede delimitarea zonelor geografice globale în care statele membre trebuie să instituie zone de protecție și de supraveghere ("zone de restricție") cu privire la febra catarală ovină.(3) La 7 iunie 2005, Italia a prezentat Comitetului permanent pentru lanțul alimentar și sănătatea animală un raport în care a concluzionat că sistemul de supraveghere din Italia a arătat că în provincia Massa Carrara, din Toscana, nu a circulat nici un virus de peste doi ani.(4) În consecință, provincia respectivă ar trebui considerată indemnă de febră catarală ovină, iar pe baza cererii motivate prezentate de Italia, provincia respectivă ar trebui eliminată de pe lista provinciilor italiene enumerate în cadrul zonei B din anexa 1 la Decizia 2005/393/CE.(5) Prin urmare, Decizia 2005/393/CE ar trebui modificată în consecință.(6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1În anexa I la Decizia 2005/393/CE, în partea referitoare la zona B, se șterge provincia "Massa Carrara" de la rândul privind Toscana.Articolul 2Prezenta decizie se aplică din ziua următoare datei publicării în Jurnalul Oficial al Uniunii Europene.Articolul 3Prezenta decizie se adresează statelor membre.Adoptată la Bruxelles, 4 august 2005.Pentru ComisieMarkos KyprianouMembru al Comisiei[1] JO L 327, 22.12.2000, p. 74.[2] JO L 130, 24.5.2005, p. 22. Decizie astfel cum a fost modificată prin Decizia 2005/434/CE (JO L 151, 14.6.2005, p. 21).--------------------------------------------------